Kèwan iki lumrahé kalebu sistem ékosistem segara. Mliginé spèsiès iki bisa ditemokaké ing pasisir kang awujud watu lan pulo cilik ing tengah segara. Kèwan iki nggawé omah ana ing èrèngé pasisir kang awujud sesuketan, parangé segara, lan wewaton kang miring. Menawa ing mangsa salju kèwan iki ditemokaké ing tengahé segara. Kèwan iki biasané ngoyak mangsané nganti 30 mèter jeroné segara, nanging kèwan iki bisa nyilem nganti jeroné 60 mèter. Kèwan iki biasané mangan iwak sing enom kang urip ing tengah laut kaya ta, iwak herring ("Clupea herengus"), iwak capelin ("Malotus villosus"), iwak kang kalebu kulawarga gadidae, lan iwak welut segara ("Ammodytes sp."). Saliyané mangan iwak kèwan iki uga mangan kèwan kanthi kulawarga "plantonic crustacea" lan cacing "polycheate". Ing laladan uripé kèwan iki, ing pérangan sisih wétan lan kidul, akèh-akèhé anakan kèwan iki dipangani welu segara. Kajaba ing Pulo Skomer nalika taun 1969, anakan kèwan iki diwenehi pakan iwak sprat. Saliyané iku, anakan kang umur setaun dipangani iwak herring ing Pulo Lofoten. Puffin Atlatik bisa ngoyak mangsané kanthi adohé 10 kilomèter. Nanging spèsiès iku bisa ngoyak mangsané nganti 50, 100, utawa 100 luwih kilomèter. Ing taun 1970 ditemokaké nalika 85% Puffin Atlantik kumpul marang spèsiesé kanthi radius 3 kilomèter. Studi liayané uga njlentrehaké menawa pucuk populasi spèsiès iki ana ing 40 kilomèter saka spèsiès kang ngoyak mangsané. Studi liyané uga njentrehaké, ing Pulo May, Skotlan menawa Puffin Atalantik golèki mangsané ing sacedhaké panggonan kanggo kawin, nanging uga ditemokaké spèsiès iki urip 40 kilomèter saka klompoké. Panalitèn liyané uga njelntrèhaké menawa spèsiès iki bisa ngoyak mangsané udakara 32 kilométer nganti 200 kilométer.